|  |
| --- |
| **SLOVENŠČINA, 8. b**  **4. 5. 2020**  **Snov: Povratna informacija o preverjanju** |
| UVOD  Dragi učenec, učenka, dober dan,  upam, da si sproščeno preživel/-a te počitnice in si nabral novih moči za zaključek šolskega leta. |
| Najprej nekaj splošnih informacij:  \* Še pred počitnicami sem po el. pošti vsakemu posebej poslala sporočilo glede ocenjevanja. Nekateri mi še niste odgovorili, prosim, da to storite danes. Pomembno je, da vem, da ste videli moje sporočilo in ste seznanjeni.  \* Prosim, če ne zavržeš tistega, kar si pripravil/-a za govorni nastop za pesem. Govornih nastopov sicer ne boste imeli za oceno, vsebine se ne boste učili na pamet. A če se bo morda pokazala možnost, da se v letošnjem šolskem letu še vrnemo v šolo, bomo eno uro namenili pogovoru o vaših pesmih. |
| 1. NALOGA  Po el. pošti sem v torek, 28. 4., vsakemu posebej poslala povratno informacijo o spisu.  \*Preberi in upoštevaj moj komentar na koncu spisa.  \* Tu prilagam nekaj najpogostejših napak. Preberi in zapiši v zvezek, da boš imel/-a pri roki, ko se boš pripravljal/-a na ocenjevanje.  **Zapis v zvezek: SKUPNA POPRAVA PREVERJANJA**  - Pazim na zapis zanikanega glagola:  *ne bi prišel, ne bom prišel (neustrezno nebi prišel, nebom prišel)*  - Raba predlogov s/z, k/h  - sklanjanje imena Cencelj (prav: Cenclja, nepravilno: Cencelja)  - pravilen zapis Potolčeni kramoh (samo prva beseda z veliko začetnico)  - Prehodi med odstavki (spis ne sme biti odgovarjanje na vprašanja, ampak morajo biti odstavki med seboj smiselno povezani)  - Pazim na pravilno postavljanje vejic.  Glede vsebine:  Če si imel pomanjkljiv zapis v delu: Kako se je Cencelj odzval na vzdevek? Še enkrat preberi spodnji odlomek iz besedila in iz njega natančno povzemi obnašanje.  *»Deček je bil na svoj priimek zelo hud. Čudno pa je bilo, da je bil kljub svoji neznatnosti tako hud in so se ga bali veliko močnejši tovariši. Edino mene se je bal v razredu, vsem drugim pa je bil kos. Kadar je čul svoj priimek, se je zmerom stresel, ko da bi pogoltnil kako kost. Glasno in javno se proti priimku nikdar ni pritoževal, le gorje tistemu, ki ga je tako imenoval. Po cele dneve je oprezal, da ga je dobil v svoje pesti in ga premlatil.*  *Kadar smo se igrali »piške in jastreb«, je bil navadno za jastreba. Če ga je kaka piška izzvala z njegovim priimkom, jo je gonil tako dolgo, da jo je ujel in potem jo je včasih tako premikastil, da je začela vpiti na pomoč. Prav zato, ker so šolarski tovariši vedeli, da ga priimek tako boli, so ga še huje izzivali.«*  - Naredi še popravo svojih napak. |
| Počasi zaključujemo s književnostjo in bomo prešli na jezik.  Lep pozdrav tebi in tvoji družini  Simona Laknar Strahinić |